5. ΕΓΓΡΑΦΟΝ ΥΠΟΥΡΓΟΥ ΕΡΓΑΣΙΑΣ Αριθ. 4412 της 24 Ιαν. 1955 Περί ωρών εργασίας οδηγών αυτοκινήτων. Εν τη εννοία του εν άρθρ. 2 του Β.Δ/τος της 14.8/8.9.50 «περί κανονισμού ωρών εργασίας του προσωπικού αγοραίων αυτοκινήτων (ταξί) και ιδιωτικής χρήσεως αυτοκινήτων κλπ.» οριζομένων αυτοκινήτων ιδιωτικής χρήσεως επιχειρήσεων ή εκμεταλλεύσεων, περιλαμβάνονται μόνον τα επιβατηγά αυτοκίνητα των επιχειρήσεων ή εκμεταλλεύσεων και ουχί και τα υπό άλλων τυχόν κρατικών υπηρεσιών ούτω χαρακτηριζόμενα αυτοκίνητα εις α πιθανόν να κατατάσσωνται και τα φορτηγά, δι’ α όσον αφορά τας ώρας εργασίας ισχύει καθ’ όλα το Β.Δ. της 28.1/4.2.38 «περί κανονισμού ωρών εργασίας του προσωπικού φορτηγών αυτοκινήτων». Κατά συνέπειαν εφ’ όσον, ως αναφέρετε, η αυτόθι Δ/νσις λιγνιτορυχείων της Δ.Ρ.Η. απασχολεί οδηγούς εις φορτηγά αυτοκίνητα της επιχειρήσεως δια την μεταφοράν των εργατών εκ των χωρίων των εις την εργασίαν των και τανάπαλιν, φρονούμεν ότι οι οδηγοί των εν λόγω φορτηγών αυτοκινήτων υπάγονται εις τας διατάξεις του Β.Δ. της 28.1/4.2.38 «περί κανονισμού ωρών εργασίας προσωπικού φορτηγών αυτοκινήτων» καθ’ όσον δεν τυγχάνουν εκ των αυτοκινήτων ιδιωτικής χρήσεως περί ων προβλέπει το άρθρ. 2 του Β.Δ. της 14.8/8.9.50, δι’ ο ορθώς μέχρι τούδε ειργάζοντο δια τριών εναλλασσομένων οδηγών οκταώρου εργασίας. 